Ti kunkunada: Ti timpuyog ni BBM ken Sara Duterte ket naipadto nga isu da ti managabak babaen ti selio wenno seal ti pagilian tayo
Adun ti meme wenno social media posts ti agwarwaras nga ipapapilit na nga ni Bongbong Marcos ken ni Inday Sara Duterte ket naigasat nga mangtengngel ti kangatuan a pwesto ti pagilian, naipadto ngamin iti Nasiglat a Selio wenno Seal ti Filipinas.
Ngem nu imbestigaen daytoy a selio ket maibaga a istorya pugpugot laeng daytoy.
Apay a iparang tayo ti kinapudno: Dagiti simbolo ti estado ket sagrado. Iti Nasiglat a Selio (Great Seal) ti Filipinas ket isu ti mangitakder para iti pagilian ken dagiti tattao na. Ipagtalkan na nga ipalagip kaniatayo nga itultuloy tayo ti gandat ti pagilian a: Maka-Diyos, Maka-tao, Makakalikasan ken Makabansa. Adda iti linteg a awan mangusar dagitoy a simbolo nu saan a ti rebbeng laeng a gandat.
Ti maysa Pilipino, amamoen tayo kuma dagitoy a simbolo ti pagilian. Iruar da iti patriotismo ken panagsakripisyo tayo nu makita tayo dagitoy. Ti rigat na, adda latta met dagitoy mangdadael ti kinapudno uray nu mainayon ditoy ti panangawan respetar dagiti simbolo tayo.
Dagiti spirit animals wenno simbolo da BBM ken Sara, daytoy nu kitaen tayo dagiti posters da, ay ket ti tigre (The Tiger of the North) ken ti haribon wenno monkey-eating eagle (The Eagle of the South).
Dati naiukir ito selio tayo ket simbolo dagiti nagkolonisar kaniatayo. Iti ayan ti nalabbaga a bangkag ket ti Spanish a lion, irerepresentar na ti 300 a tawen a pagtengngel ti Espana kaniatayo. Ti agila nga adda iggem na a oliva ken pana a panggubat ket haaan a Haribon ngem ti bald eagle a simbolo ti America.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn